CELEX: 31981R2029
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2029/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τών μηνιαίων προσαυξήσεων τής αντιπροσωπευτικής τιμής τής αγοράς, τής τιμής παρεμβάσεως καί τής τιμής κατωφλίου τού ελαιόλαδου

Avis juridique important

|

31981R2029

Κανονισμός (ΕΟΚ) αριθ. 2029/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τών μηνιαίων προσαυξήσεων τής αντιπροσωπευτικής τιμής τής αγοράς, τής τιμής παρεμβάσεως καί τής τιμής κατωφλίου τού ελαιόλαδου  

Επίσημη Εφημερίδα αριθ. L 200 της 21/07/1981 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2029/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί καθορισμού, για την περίοδο εμπορίας 1981/82, των μηνιαίων προσαυξήσεων της αντιπροσωπευτικής τιμής της αγοράς, της τιμής παρεμβάσεως και της τιμής κατωφλίου του ελαιόλαδου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 10,  την πρόταση της Επιτροπής (2),  Εκτιμώντας:  ότι σύμφωνα με το άρθρο 10 του κανονισμού αριθ. 136/66/ΕΟΚ, η αντιπροσωπευτική τιμή της αγοράς, η τιμή παρεμβάσεως και η τιμή κατωφλίου του ελαιόλαδου πρέπει να προσαυξάνονται μηνιαίως, κατά τη διάρκεια πέντε τουλάχιστον μηνών από 1ης Ιανουαρίου 1982 · ότι το ποσό της κάθε προσαυξήσεως πρέπει να είναι το ίδιο και για τις τρείς αυτές τιμές·  ότι οι προσαυξήσεις αυτές, ίσες για κάθε έναν από τους μήνες αυτούς, πρέπει να καθορίζονται λαμβάνοντας υπόψη τα μέσα έξοδα αποθεματοποιήσεως και τόκου που διαπιστώνονται στην Κοινότητα· ότι τα μέσα έξοδα αποθεματοποιήσεως πρέπει να υπολογίζονται σε συνάρτηση με το κόστος αποθηκεύσεως του ελαιόλαδου στους κατάλληλους χώρους και του κόστους των αναγκαίων εργασιών για την καλή συντήρηση του ελαιόλαδου· ότι οι τόκοι δύνανται να υπολογίζονται με βάση τη μέση τιμή του ελαιόλαδου που ισχύει στις ζώνες παραγωγής·  ότι προκειμένου να εξασφαλισθεί αρμονική διάθεση της παραγωγής, λαμβάνοντας υπόψη τις προοπτικές παραγωγής και καταναλώσεως, αρκεί για το ελαιόλαδο η πρόβλεψη επτά προσαυξήσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82, το ποσό των μηνιαίων προσαυξήσεων που αναφέρονται στο άρθρο 10 του κανονισμού αριθ. 136/66/ΕΟΚ και εφαρμόζονται επί επτά μήνες από 1ης Ιανουαρίου 1982 καθορίζεται σε 1,56 ECU ανά 100 χιλιόγραμμα.  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord GARRINGTON  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. C 75 της 3. 4. 1981, σ. 14.